Ehdotus EUROOPAN PARLAMENTIN JA NEUVOSTON PÄÄTÖS Euroopan unionin solidaarisuusrahaston varojen käyttöönotosta /* COM/2014/0648 final */





PERUSTELUT Vuosia 2014–2020 koskevan monivuotisen rahoituskehyksen vahvistamisesta 2 päivänä joulukuuta 2013 annetussa neuvoston asetuksessa (EU, EURATOM) N:o 1311/2013[1] ja erityisesti sen 10 artiklassa säädetään, että Euroopan unionin solidaarisuusrahaston varoja voidaan ottaa vuosittain käyttöön enintään 500 miljoonaa euroa (vuoden 2011 hintoina) yli rahoituskehyksen asianomaisten otsakkeiden enimmäismäärien. Edellytykset tuen saamiselle rahastosta on määritelty neuvoston asetuksessa (EY) N:o 2012/2002, sellaisena kuin se on muutettuna Euroopan unionin solidaarisuusrahaston perustamisesta 15 päivänä toukokuuta 2014 annetulla Euroopan parlamentin ja neuvoston asetuksella (EU) N:o 661/2014[2]. Serbian, Kroatian ja Bulgarian hakemusten perusteella kokonaisvahinkoja koskevaan arvioon perustuva rahastosta maksettava tuki on seuraava: Katastrofi || Välittömät vahingot (milj. euroa) || Suur-katastrofin kynnysarvo (milj. euroa) || Tuki-kelpoisten toimien kokonais-kustan-nukset (milj. euroa) || Kynnys-arvon alle jäävältä osuudelta 2,5 % välittömistä vahingoista (euroa) || Kynnysarvon ylittävältä osuudelta 6 % välittömistä vahingoista (euroa) || Tukikattoa sovelletaan || Ehdotetun tuen kokonais-määrä (euroa) Serbia || 1 105 622 || 174 649 || 381 967 || 4 366 225 || 55 858 380 || ei || 60 224 605 Kroatia || 297 629 || 254 229 || 108 799 || 6 355 725 || 2 604 000 || ei || 8 959 725 Bulgaria || 311 328 || 232 502 || 285 440 || 5 812 550 || 4 729 560 || ei || 10 542 110 YHTEENSÄ || || 79 726 440 Tutkittuaan hakemukset[3] ja otettuaan huomioon sen, minkä verran tukea rahastosta voidaan enintään myöntää, sekä arvioituaan mahdollisuudet määrärahojen uudelleen kohdentamiseen komissio esittää, että Euroopan unionin solidaarisuusrahaston varoja otetaan käyttöön yhteensä 79 726 440 euroa. Komissio tekee lisätalousarvioesityksen (LTE), jotta nämä maksusitoumus- ja maksumäärärahat voidaan ottaa vuoden 2014 talousarvioon. Jos asiassa ei saavuteta yhteisymmärrystä, käynnistetään kolmikantamenettely talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen[4] 11 kohdan mukaisesti. Ehdotus EUROOPAN PARLAMENTIN JA NEUVOSTON PÄÄTÖS Euroopan unionin solidaarisuusrahaston varojen käyttöönotosta EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan unionin toiminnasta tehdyn sopimuksen, ottavat huomioon 11 päivänä marraskuuta 2002 annetun asetuksen (EY) N:o 2012/2002, sellaisena kuin se on muutettuna Euroopan globalisaatiorahaston perustamisesta 15 päivänä toukokuuta 2014 annetulla Euroopan parlamentin ja neuvoston asetuksella (EU) N:o 661/2014[5], ja erityisesti sen 4 artiklan 3 kohdan, ottavat huomioon talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen[6] ja erityisesti sen 11 kohdan, ottavat huomioon komission ehdotuksen[7], sekä katsovat seuraavaa: (1) Euroopan unioni on perustanut Euroopan unionin solidaarisuusrahaston, jäljempänä ’rahasto’, osoittaakseen solidaarisuutta katastrofialueiden väestöä kohtaan. (2) Asetuksen (EU, Euratom) N:o 1311/2013 10 artiklan nojalla solidaarisuusrahaston varoja voidaan ottaa vuosittain käyttöön enintään 500 miljoonaa euroa (vuoden 2011 hintoina). (3) Asetuksessa (EY) N:o 2012/2002 säädetään edellytyksistä, joiden täyttyessä rahaston varoja voidaan ottaa käyttöön. (4) Serbia on tehnyt hakemuksen rahaston varojen käyttöönottamisesta tulvien takia. (5) Kroatia on tehnyt hakemuksen rahaston varojen käyttöönottamisesta tulvien takia. (6) Bulgaria on tehnyt hakemuksen rahaston varojen käyttöönottamisesta tulvien takia, OVAT HYVÄKSYNEET TÄMÄN PÄÄTÖKSEN: 1 artikla Euroopan unionin yleiseen talousarvioon varainhoitovuodeksi 2014 otetaan Euroopan unionin solidaarisuusrahaston varoja 79 726 440 euroa maksusitoumus- ja maksumäärärahoina. 2 artikla Tämä päätös julkaistaan Euroopan unionin virallisessa lehdessä. Tehty Brysselissä Euroopan parlamentin puolesta Neuvoston puolesta Puhemies Puheenjohtaja [1] EUVL L 347, 20.12.2013, s. 884. [2] EYVL L 311, 14.11.2002, s. 3 ja EUVL L 189, 27.6.2014, s. 143. [3] C(2014) 7380. [4] EUVL C 373, 20.12.2013, s. 1. [5] EYVL L 311, 14.11.2002, s. 3 ja EUVL L 189, 27.6.2014, s. 143. [6] EUVL C 373, 20.12.2013, s. 1. [7] EUVL C […], […], s. […].